મુખ્યમંત્રી બહુ વૈકલ્પિક ઉત્તરવહીના માધ્યમથી બાળકોની લેખન, ગણન અને વાંચનથી ક્ષમતાની ચકાસણીકરી હતી. શાળાના રજિસ્ટરોનું નિરિક્ષણ પણ કર્યું હતું. મુખ્યમંત્રી બેડલા ગામમાં યોજાયેલી ગ્રામ સભામાં ઉપસ્થિત રહ્યા હતા. ગ્રાજમનો સાથે ચર્ચા દરમિયાન કહ્યું કે આજે સમગ્ર વિશ્વ આગળ ધપી રહ્યું છે. સ્પર્ધા નામનું તત્વ દરેક સ્થળે જોવા મળે છે. નવી સદીમાં ગુજરાતનો બાળક, યુવા આ સ્પર્ધાત્મક યુગમાં ટકી રહે તેની ચિંતા રાજ્ય સરકારે કરી છે. આથી જ અનેક પ્રકારની શૈક્ષણિક યોજનાઓ અમલમાં મૂકી છે. તેમણે વધુમાં જણાવ્યું કે રાજ્ય સરકારે શાળાઓને ઉત્તમ પ્રકારની ભૌતિક સુવિધાઓ પૂરી પાડે છે. હવે શિક્ષણમાં ગુણવત્તા સુધારણા પ્રત્યે મહત્ત્વ આપ્યું છે.